cyanic-selkie/wikianc huggingface dataset:
గురుకుల విద్యా విధానం
పాఠశాల
విద్యార్థులు తమ శిక్షణాకాలమంతా గురువు (ఆశ్రమం) వద్దనే గడపాల్సి ఉంటుంది. ఎప్పడైనా బయటకు కానీ ఇంటికి వెళ్ళాల్సి వస్తే గురువు అనుమతి తప్పకుండా తీసుకోవలసి ఉంటుంది. ప్రతి రోజు దినచర్య వేకువ జామునే (సూర్యోదయానికి ఒక గంట లేదా ఒకటిన్నర గంటలకు ముందు) ఆరంభమౌతుంది.
దేవాలయం
అందరు విద్యార్థులు, గురువులు ఉదయం, సాయం సమయాల్లో దేవాలయాల్లో జరిగే వివిధ కార్యక్రమాలకు తప్పక హాజరు కావాలి. ఈ విధంగా హాజరు కావడం వలన దయ, క్రమశిక్షణ, పరిశుభ్రత, సత్యశీలత మొదలగు లక్షణాలు అలవడతాయి. సామాజిక బాధ్యత అలవడుతుంది. ఈ విధానంలో లౌకిక జీవన విధానానికీ, ఆధ్యాత్మిక జీవన విధానాల్నీ వేరు చేసి చూడలేదు. జీవితాన్నే పాఠంగా, నేర్చుకున్న విద్యనే జీవితంగా అలవరుచుకోవడమే దీనియొక్క ముఖ్యోద్దేశం.
శామ్సంగ్ గెలాక్సీ జె7 (2016)
శామ్సంగ్ గెలాక్సీ జె7 (2016) అనేది 2016 లో శామ్సంగ్ ఎలక్ట్రానిక్స్ ద్వారా ఉత్పత్తి చేయబడిన ఆండ్రాయిడ్- ఆధారిత మిడ్-రేంజ్ స్మార్ట్‌ఫోన్ క్వాల్కమ్ స్నాప్‌డ్రాగన్ 615 లేదా ఎక్సినోస్ 7870 చిప్‌సెట్ ఆధారంగా రూపొందించబడింది.
హార్డ్‌వేర్
శామ్సంగ్ గెలాక్సీ జె7 తొలగించగల బ్యాక్ ప్యానెల్, మెటాలిక్ క్రోమ్ డైమండ్-డిజైన్ ఫ్రేమ్ మెటల్-ఫినిష్ ప్లాస్టిక్ బ్యాక్ కవర్‌తో వస్తుంది.ఫోన్ ముందు భాగంలో, యాప్‌ల మధ్య మారడానికి రెండు కెపాసిటివ్ బటన్‌లతో కూడిన 5.5 అంగుళాల స్క్రీన్, స్క్రీన్ దిగువన హార్డ్‌వేర్ హోమ్ బటన్ ఉన్నాయి. డిస్ప్లే పైన, ఎల్ ఈ డి ఫ్లాష్‌తో కూడిన 5-మెగాపిక్సెల్ కెమెరా, ఇయర్‌పీస్, సెన్సార్‌లను కవర్ చేసే క్రోమ్ గ్రిల్ ఉన్నాయి. ఇది శామ్ సంగ్ S5K3L2 CMOS ఇమేజ్ సెన్సార్‌ను కలిగి ఉంది. ఫోన్ కుడి అంచున, పవర్ బటన్ ఉంది, ఫోన్ ఎడమ అంచున వాల్యూమ్ కీలు ఉన్నాయి. పరికరం దిగువన 3.5mm హెడ్‌ఫోన్ జాక్, మైక్రో-యు ఎస్ బి పోర్ట్ ఉన్నాయి. పరికరం వెనుక వైపున, మైక్రో ఎస్ డి కార్డ్ కోసం ఒక స్లాట్ ,SIM కార్డ్‌లు ,NFC చిప్‌ల కోసం 2 స్లాట్‌లు ఉన్నాయి, అలాగే 3300mAh బ్యాటరీని ప్లాస్టిక్ వెనుక కవర్ కింద దాచి ఉంచారు.
శామ్సంగ్ గెలాక్సీ జె7 720×1280 రిజల్యూషన్‌తో హెచ్ డి సూపర్ అమోల్డ్ డిస్‌ప్లేను కలిగి ఉంది. స్క్రీన్ స్క్రాచ్ రెసిస్టెంట్ గ్లాస్‌తో వస్తుంది, శామ్సంగ్ ప్రకారం ఇది కార్నింగ్ గొరిల్లా గ్లాస్ 3కి సమానం.
సాఫ్ట్‌వేర్
శామ్సంగ్ గెలాక్సీ జె7 (2016) ఆండ్రాయిడ్ మార్ష్‌మల్లౌ,శామ్సంగ్ టచ్విజ్ యూజర్ ఇంటర్‌ఫేస్‌తో వస్తుంది.
ఆ తర్వాత ఫోన్ శామ్సంగ్ ఎక్స్‌పీరియన్స్ 8.1 తో ఆండ్రాయిడ్ నౌగాట్ కి అప్‌డేట్ పొందింది.
నవంబర్ 2018లో J7 (2016)కి శామ్సంగ్ ఎక్స్‌పీరియన్స్ 9.5 తో ఆండ్రాయిడ్ ఓరియో 8.1 కి అప్‌డేట్ వచ్చింది.
మూలాలు
వర్గం:శామ్సంగ్ మొబైల్ ఫోన్లు వర్గం:మొబైల్ ఫోన్లు 2016లో ప్రవేశపెట్టబడ్డాయి వర్గం:సామ్ సంగ్ గెలాక్సీ
వెనెస్సా బోవెన్
వెనెస్సా బోవెన్, శ్రీలంక మాజీ క్రికెటర్. కుడిచేతి వాటం బ్యాట్స్‌మన్‌గా ఆడింది.
జననం
వెనెస్సా బోవెన్ 1974, సెప్టెంబరు 26 శ్రీలంక లోని కొలంబో లో జన్మించాడు.
క్రికెట్ రంగం
1997 - 1999 మధ్య శ్రీలంక తరపున ఒక టెస్టు, 13 వన్డే ఇంటర్నేషనల్స్‌ మ్యాచ్ లలో పాల్గొన్నది. 1997 నెదర్లాండ్స్‌తో జరిగిన సిరీస్‌లో 1997 ప్రపంచ కప్‌లో జట్టుకు కెప్టెన్‌గా వ్యవహరించింది. కోల్ట్స్ క్రికెట్ క్లబ్ తరపున దేశీయ క్రికెట్ కూడా ఆడింది.
శ్రీలంక ఏకైక టెస్ట్ మ్యాచ్‌లో మొదటి ఇన్నింగ్స్‌లో 78, రెండవ ఇన్నింగ్స్‌లో 63 పరుగులు చేసి, టెస్ట్ అరంగేట్రంలో జంట అర్ధశతకాలు సాధించిన మొదటి, ఏకైక శ్రీలంక మహిళా క్రికెటర్‌గా నిలిచింది.
బాహ్య లింకులు
వర్గం:జీవిస్తున్న ప్రజలు వర్గం:1974 జననాలు వర్గం:శ్రీలంక క్రికెట్ క్రీడాకారులు వర్గం:శ్రీలంక టెస్ట్ క్రికెట్ క్రీడాకారులు వర్గం:శ్రీలంక వ్యక్తులు వర్గం:శ్రీలంక వన్డే క్రికెట్ క్రీడాకారులు
ప్రత్తిపాడు శాసనసభ నియోజకవర్గం (అయోమయ నివృత్తి)
ప్రత్తిపాడు అన్న పేరుతో ఈ క్రింది శాసనసభ నియోజకవర్గాలు ఉన్నాయి:
ప్రేమ (నటి)
ప్రేమ (జనవరి 6, 1977) సినీనటి. కన్నడ, తెలుగు, తమిళం, మలయాళ సినిమాల్లో నటించింది. ప్రేమ నటించిన ఓం, యజమాన సినిమాలు కన్నడ సినిరంగంలో అత్యధిక వసూళ్లు చేసిన సినిమాలుగా నిలిచాయి. తన రెండు దశాబ్దాల సినీ జీవితంలో అనేకమంది నటుల సరసన నటించింది. ఆమె విష్ణువర్ధన్, మోహన్ లాల్, దగ్గుబాటి వెంకటేష్, జగపతిబాబు, మోహన్ బాబు, కృష్ణ, శివరాజ్ కుమార్, వి. రవిచంద్రన్, ఉపేంద్ర, సాయికుమార్, రమేష్ అరవింద్ వంటి నటులతో నటించింది.
వ్యక్తిగత జీవితం
ప్రేమ 1977 జనవరి 6న బెంగుళూర్ లోని కావేరి కొడవ సంఘానికి చెందిన నెరవండ కుటుంబములో జన్మించింది. మహిళా సేవా సమాజ హైస్కూల్ లో ఉన్నత పాఠశాల విద్యను పూర్తిచేసి, బెంగుళూర్ లో ఎస్.ఎస్.ఎమ్.ఆర్.వి. కళాశాలలో డిగ్రీ పూర్తి చేసింది. విద్యార్థినిగా ఉన్న దశలో పాఠశాల, కళాశాల తరపున జాతీయ స్థాయి హై జంప్, వాలీబాల్ పోటీలలో పాల్గొన్నది. ప్రేమ తమ్ముడు నెరవండ అయ్యప్ప క్రికెట్ ఆటగాడు, కర్ణాటక రంజీ ట్రోఫీకి ప్రాతినిధ్యం వహించాడు. ప్రేమ 2006 లో జీవన్ అప్పచు అనే వ్యాపారవేత్త పెళ్ళి చేసుకుంది. కుటుంబ కలహాల కారణండా 2016 మార్చిలో విడాకులకోసం బెంగుళూర్ లోని కుటుంబ న్యాయస్థానంలో పిటిషన్ ను దాఖలు చేసింది.
మూలాలు
వర్గం:1977 జననాలు వర్గం:తెలుగు సినిమా నటీమణులు వర్గం:కన్నడ సినిమా నటీమణులు వర్గం:తమిళ సినిమా నటీమణులు వర్గం:మలయాళ సినిమా నటీమణులు వర్గం:బెంగళూరు సినిమా నటీమణులు
స్వ
స్వ 2022లో విడుదలకానున్న తెలుగు సినిమా. జి. ఎం.ఎస్. గ్యాలరీ ఫిల్మ్స్ బ్యానర్‌పై జి. ఎం సురేష్ నిర్మించిన ఈ సినిమాకు మను పి.వి. దర్శకత్వం వహించాడు. మహేష్ యడ్లపల్లి, స్వాతి, యశ్వంత్ పెండ్యాల, సిద్దార్థ్ గొల్లపూడి, మానిక్ రెడ్డి ప్రధాన నటించిన ఈ సినిమా 4 ఫిబ్రవరి 2022న విడుదల కానుంది.
ది ప్లెడ్జ్ (2001 సినిమా)
ది ప్లెడ్జ్ 2001, జనవరి 19న విడుదలైన అమెరికన్ మిస్టరీ సినిమా. సీన్ పెన్ దర్శకత్వం వహించిన ఈ చిత్రంలో జాక్ నికల్సన్, ఆరోన్ ఎఖ్హార్ట్, హెలెన్ మిర్రెన్, రాబిన్ రైట్ పెన్న్, వెనెస్సా రెడ్గ్రేవ్, సామ్ షెపార్డ్, మిక్కీ రూర్కే, బెనిసియో డెల్ టోరో తదితరులు నటించారు. 1958లో ఫ్రీడ్రిచ్ డ్యూరెన్మాట్ రాసిన ది ప్లెడ్జ్ అనే నవల ఆధారంగా ఈ సినిమా రూపొందించబడింది.
బాక్సాఫీస్
ఈ చిత్రం బాక్సాఫీస్ వద్ద పరాజయం పొందింది. 1,275 థియేటర్లలో విడుదలైన ఈ చిత్రం థియేటర్ కు 4,521 డాలర్ల సగటున మొత్తం 5,765,347 డాలర్లు వసూలు చేసి, బాక్సాఫీస్ వద్ద 11వ స్థానంలో నిలిచింది. దేశీయంగా 19,733,089 డాలర్లు, అంతర్జాతీయంగా $ 9,686,202 డాలర్లతో మొత్తం 29,419,291 డాలర్లు వసూలు చేసింది. ఇది సినిమా నిర్మాణ వ్యయం 35 మిలియన్ డాలర్ల కంటే కంటే తక్కువ.
భగవద్గీత-కర్మ యోగము
గమనిక
కర్మ యోగము, భగవద్గీతలో మూడవ అధ్యాయము. మహాభారత ఇతిహాసములోని భీష్మ పర్వము 25వ అధ్యాయము మొదలు 42వ అధ్యాయము వరకు 18 అధ్యాయములు భగవద్గీతగా ప్రసిద్ధము. కాని గీత ఒక ప్రత్యేక గ్రంథముగా భావింపబడుతుంది. కురుక్షేత్ర సంగ్రామం ఆరంభంలో సాక్షాత్తు కృష్ణ భగవానుడు అర్జునునకు బోధించిన జ్ఞానము గనుక ఇది హిందువుల పరమ పవిత్ర గ్రంథాలలో ఒకటి. సిద్ధాంత గ్రంథమైన భగవద్గీతయందు వేద, వేదాంత, యోగ విశేషాలున్నాయని విశ్వాసముగల వారి నమ్మకం. భగవద్గీతను తరచుగా "గీత" అని సంక్షిప్త నామంతో పిలుస్తారు. దీనిని "గీతోపనిషత్తు" అని కూడా అంటారు. భగవద్గీతలో భగవంతుని తత్వము, ఆత్మ తత్వము, జీవన గమ్యము, గమ్యసాధనా విధానాలు బోధింపబడ్డాయి.
అర్జునుడు కర్మయోగం కన్న జ్ఞానం గొప్పదని కృష్ణుడు అభిప్రాయపడుతున్నాడని తలచి తనను యుద్ధం ఎందుకు చేయమంటున్నాడో తెలియక అయోమయానికి లోనై కృష్ణుడిని అడిగాడు. అప్పుడు కృష్ణుడు " ఈ ఒకే యోగాన్ని సాంఖ్యులకు జ్ఞాన యోగంగానూ, యోగులకు కర్మయోగంగానూ చెప్పాను. కర్మలు (పనులు) చేయకపోవడం వలనో లేక సన్యసించడంవలనో ముక్తి లభించదు. కర్మలు చేయకుండా ఒక్క క్షణం కూడా ఉండలేరు. బయటికి నిగ్రహపరుడుగా ఉండి మనసులో మాత్రం విషయలోలుడిగా ఉంటాడో అతడిని డాంబికుడు అంటారు. ఇంద్రియ నిగ్రహం కలిగి, ప్రతిఫలాపేక్ష లేక తన కర్తవ్యాలను నిర్వహించేవాడే ఉత్తముడు. యజ్ఞకర్మలు మినహా మిగిలినవి బంధ హేతువులు. బ్రహ్మదేవుడు యజ్ఞాల వలన ప్రజలు వృద్ది పొందుతారని ఉపదేశించాడు. ఎడమ|thumb|భగవద్గీత ఉపదేశం చేస్తున్న కృష్ణుడు యజ్ఞాల ప్రాముఖ్యత: యజ్ఞాల ద్వారా దేవతలు సంతృప్తి చెంది మన కోరికలు తీరుస్తారు. యజ్ఞశేషాన్ని తిన్నవారు పాపాలనుండి విముక్తులవుతారు. కర్మల వలన యజ్ఞాలు, యజ్ఞం వలన వర్షం, వర్షం వలన అన్నం ఆ అన్నం వలన సకలభూతాలు పుడుతున్నాయి. పరమాత్మ వలన వేదాలు, వాటి వలన కర్మలు సంభవించాయి. ఈ కర్మచక్రాన్ని అతిక్రమించి, ఆచరించని వారు పాపులు. ఆత్మజ్ఞానికి చేయవలసిన కర్మలు లేవు. అతడు సర్వస్వతంత్రుడు ఐన కారణంగా కర్మలు చేయడం వలన అతనికి లాభం కానీ, చేయకపోవడంవలన అతనికి నష్టం కాని ఉండవు. నీవు కూడా నిష్కామంగా కర్మలు చేయి. జనకుడు మొదలగువారు కూడా నిష్కామ కర్మలు చేసారు. ఉత్తముల కర్మలను, ప్రమాణాలను లోకులు ప్రమాణంగా తీసుకొని ప్రవర్తిస్తారు. నాకు కూడా మూడు లోకాలలోనూ ఏ విధమైన కర్మలు చేయనవసరం లేనప్పటికీ లోకం కోసం, లోకులు నన్ను చూసి చెడిపోకుండా ఉండడం కోసం నేను కర్మలు చేస్తున్నాను. ఓ అర్జునా అజ్ఞానులు ఫలితం కొరకు కర్మలు చేస్తున్నట్ట్లే, జ్ఞానులు లోకక్షేమం కోసం కర్మలు చేయాలి. జ్ఞాని పనిచేసేవారి బుధ్ధి చలింపచేయకుండా తను పనిచేస్తూ వారి చేత కూడా పని చేయించాలి. అన్ని కర్మలూ ప్రకృతి ద్వారా జరుగుతుండగా అజ్ఞాని తనే చేస్తున్నానని తలుస్తాడు. కాని జ్ఞానికి అసలు విషయం తెలిసి అహంకార రహితంగా ఉంటాడు. అలా ఆసక్తి కలిగినవారి మార్గాన్ని జ్ఞానులు ఆటంక పరచరాదు. అన్ని కర్మలనూ నాకే సమర్పించి, కోరికలనూ, అహంకారాన్ని వదిలి దుఃఖాన్ని వదిలి వివేకవంతుడవై యుద్ధం చేయి. పై విధంగా చేసినవారు సమస్తకర్మ దోషాల నుండి విముక్తులవుతారు. మిగిలినవారు భ్రష్ఠులు. మహాజ్ఞాని కూడా ప్రకృతిపరంగా ప్రవర్తిస్తున్నప్పుడు నిగ్రహం వల్ల ఒరిగేదేముంది? రాగద్వేషాలు జ్ఞానానికి శత్రువులు. నైపుణ్యంచే చేసే పరధర్మం కన్నా గుణరహితమైన స్వధర్మం మేలు. అందువలన మరణించినా ఫర్వాలేదు.
కామం యొక్క ప్రభావం: అప్పుడు అర్జునుడు ఇష్టం లేకపోయినా మనిషి పాపాలు చేయడానికి ప్రేరణ ఏమిటని అడిగాడు. కృష్ణుని సమాధానం రజోగుణం నుండి పుట్టే కామక్రోధాలే దీనికి కారణం. పొగ చే అగ్ని, మాయచే పిండము కప్పబడినట్లు కామంచే జ్ఞానం కప్పబడి ఉంది. ఈ కామం మనస్సును ఆవరించి, వివేకాన్ని హరించి మనుషులను భ్రమింప చేస్తోంది. కాబట్టి ఇంద్రియ నిగ్రహంతో కామాన్ని విడువు. శరీరం కంటే ఇంద్రియాలు, వాటి కన్నా మనసు, మనసు కన్నా బుధ్ధి, బుధ్ధి కన్నా ఆతమ గొప్పది. ఆత్మ వీటన్నిటి కన్నా పైన ఉంటుంది. కాబట్టి బుధ్ధితో మనసుని తద్వారా కామాన్ని జయించు.
కుంతల జయరామన్
కుంతల జయరామన్ బయోటెక్నాలజీ శాస్త్రవేత్త. ఈమె ఒక బయోలాజికల్ పెస్టిసైడ్ కు పేటెంట్ అందుకున్న తొలి భారతీయ వ్యక్తి. ప్రపంచ సమస్యలను బయోటెక్నాలజీ తీర్చగలదన్న ప్రగాఢ విశ్వాసం ఉన్న మేధావి. ఈమె తమిళనాడులో జన్మించారు. అన్న యునివర్శిటీ (మధురై) లో 1990 లో బయోటెక్నాలజీ ప్రొఫెసర్ గా పనిచేశారు.
హోదాలు,అవార్డులు
డాక్టర్ కుంతల జయరామన్ గారు మన దేశీయ బయోటెక్నాలజీ రంగానికి ప్రపంచ దేశాలలో కీర్తి ప్రతిష్టలు సముపార్జించారు. భారతీయ బయోటెక్నాలజీ చరిత్రలో ఈమె పేరు, పరిశోధన కృషి చిరస్థాయిగా నిలుస్తుంది.
ఇతర లింకులు
వర్గం:బయోటెక్నాలజీ శాస్త్రవేత్తలు వర్గం:భారతీయ మహిళా శాస్త్రవేత్తలు వర్గం:2008 మరణాలు
బ్రౌన్ విశ్వవిద్యాలయం
బ్రౌన్ విశ్వవిద్యాలయం (Brown University - బ్రౌన్ యూనివర్శిటీ) అనేది ప్రావిడెన్స్, రోడీ ఐలాండ్, యునైటెడ్ స్టేట్స్ లో ఉన్న ఒక ప్రైవేట్ ఐవీ లీగ్ (Ivy League) పరిశోధనా విశ్వవిద్యాలయం. ఇది 1764 లో "ది కాలేజ్ ఇన్ ది ఇంగ్లీష్ కాలనీ ఆఫ్ రోడీ ఐలాండ్ అండ్ ప్రొవిడెన్స్ ప్లాన్‌టేషన్స్" గా స్థాపించబడింది, బ్రౌన్ సంయుక్త రాష్ట్రాల్లో ఉన్నత విద్య యొక్క ఏడవ పురాతన విద్యాసంస్థ, అమెరికన్ విప్లవానికి ముందు స్థాపించబడిన తొమ్మిది కలోనియల్ కళాశాలల యొక్క ఒకటి.
మూలాలు
వర్గం:అమెరికా లోని విశ్వవిద్యాలయాలు
పోర్ట్ ట్రస్ట్ బోర్డు (భారతదేశం)
నౌకాశ్రయ పాలకసంస్థ (పోర్ట్ ట్రస్ట్ బోర్డు), ఇది భారతదేశ పౌర, సముద్ర చట్టం ప్రకారం, వాణిజ్య నౌకాశ్రయం ద్వారా సరుకులు రవాణా, వాణిజ్యాన్ని నిర్వహించడానికి చట్టబద్ధమైన అధికారంతో ఏర్పడిన ఒక పరిపాలనా సంస్థ.భారత నౌకాశ్రయ పాలకసంస్థ చట్టం ఆమోదించిన తరువాత  భారతదేశపు మొట్టమొదటి నౌకాశ్రయ పాలకసంస్థ (పోర్ట్ ట్రస్ట్ బోర్డు) 1870 లో కలకత్తా నౌకాశ్రయానికి స్థాపించబడింది. ఆ తరువాత ఇలాంటి పాలక సంస్థలు 1879 లో బొంబాయి,1905 లో మద్రాసు నౌకాశ్రయాలకు  ఏర్పాటు చేయబడ్డాయి.నౌకాశ్రయ పాలకసంస్థ పరిపాలనను 1963 లో జాతీయ ప్రభుత్వ పరిధిలోకి తీసుకురాబడింది.దీనివలన "ప్రధాన ఓడరేవులను" సముద్ర తీర ప్రాంతంలోని, సముద్రతీరంలో ప్రక్కనే ఉన్న ప్రభుత్వ భూములను నౌకాశ్రయ పాలకసంస్థ  యాజమాన్యంతో ప్రకటించటానికి వీలు కల్పించింది. గతంలో వివిధ చట్టాల క్రింద స్థాపించబడిన అన్ని ఓడరేవులను పరిధిలోకి తీసుకువచ్చారు ఈ కొత్తగా అమలు చేయబడిన చట్టం.
పోర్ట్ ట్రస్ట్ బోర్డుల జాబితా
ప్రస్తుతం భారతదేశంలో 13 "ప్రధాన ఓడరేవులు" ఉన్నాయి. ఎన్నోర్ పోర్ట్ మినహా మిగిలినవి నౌకాశ్రయ ధర్మకర్తల పాలకసంస్థ నిర్వహించబడతున్నాయి. ఎన్నోర్ నౌకాశ్రయం అనేది భారత ప్రభుత్వ సంస్థ. ఇది హామీ ద్వారా పరిమితం చేయబడింది. ఇది పూర్తిగా జాతీయ ప్రభుత్వానికి చెందింది.
పురాణ్ భగత్
thumb|పంజాబీ కామిక్‌గా పురాణ్ భగత్ పురణ్ భగత్ పంజాబ్ ప్రాంతానికి చెందిన ఒక సన్యాసి.ఇతడు రాజా సాల్బన్ మెుదటి భార్యైన ఇచ్చిరా కోడుకు. జోతిష్యులు చెప్పిన మెరకు పురాణుడుని మెుదటి 12 సంవత్సరముల బయిటకు పంపించబడ్డాడు. రజు తన కుమారుడైన పురాణుడిని కనిసం చూడలేదు.పురాణుడు బయిట ఉన్నప్పుడు తన తండ్రి లూనా అనే తక్కువ జాతి అమ్మాయిని వివాహం చేసుకున్నాడు.12 సంవత్సరములు తరువాత పురాణుడు రాజ్యానికి తిరిగి వెళ్ళాడు.అక్కడ పురాణుడికి తన వయస్సుకు చెందిన లూనా ఆకర్షించబడింది.పురాణుడు లూనాకు కోడుక వంటివాడు కనుక తన రాస లీలకు దూరంగా ఉన్నాడు.తన కోరికను తిరస్కరించినందుకు లూనా అతడిని నిందించింది.
తరువాత పురాణుడను చంపమని సైనికులకు చెప్పగా, సైనికులు అతడి కాళ్ళు, చేతులు విరగ్గోట్టి అడవిలోని నూతిలో పడవేశారు.ఒక రోజు గోరక్షనాథుడు చే రక్షించబడి అతడు యోగిగా మారాడు.
మూలాలు
వర్గం:పంజాబ్ వ్యక్తులు
ఆంధ్రప్రదేశ్ తెలుగు భాషా దినోత్సవం
thumb|[[గిడుగు రామ్మూర్తి]] వ్యావహారిక భాషోద్యమ నాయకుడు గిడుగు రామ్మూర్తి జయంతిని తెలుగు భాషాదినోత్సవం(తెనుగు నుడినాడు)గా జరుపుకోవడం పరిపాటి. ఈ రోజు సభలు జరిపి, పదోతరగతి, ఇంటర్‌ వార్షిక పరీక్షల్లో తెలుగులో ప్రతిభ చూపుతున్న విద్యార్థులకు ప్రోత్సాహకాలని, తెలుగు భాషా చైతన్య సమితి లాంటి స్వచ్ఛంద సంస్థలు అందచేస్తున్నాయి. ప్రభుత్వ కార్యాలయాలలో తెలుగు వినియోగం పెంచడానికి కృషి చేస్తున్నారు.
ప్రపంచీకరణ వలన పిల్లలను ఆంగ్ల మాధ్యమములో చదివించటానికి ఎక్కువ మంది తల్లిదండ్రులు ఆసక్తి చూపుతున్నారు. ప్రస్తుతము కేవలం 27% మంది పిల్లలు మాత్రమే తెలుగు మాధ్యమములో చదువుతున్నారని వినికిడి, లెక్కలు కూడా తెలియ జెప్పుతున్నాయి. ప్రత్యేకించి టెలివిజన్ మాధ్యమాలలో పరభాష పదాల వాడుక పెరిగిపోతున్నది. ఇలాగే కొనసాగితే తెలుగు వాడుకలో తగ్గిపోయి, మృతభాషగా మారే ప్రమాదమున్నది. ఐక్యరాజ్యసమితి విద్య సాంస్కృతిక సంస్థ 1999/2002-12 తీర్మానంలో ప్రపంచంలోని 6000 భాషలలో 3000 కాలగర్భంలో కలసిపోగా, 2025 నాటికి భారతదేశంలో కేవలం 5 భాషలు (హిందీ, బెంగాలీ, మరాఠీ, తమిళం, మలయాళం) మిగులుతాయని పేర్కొన్నారు.
మూలాలు
వర్గం:తెలుగు వర్గం:దినోత్సవాలు
సంభావ్యత
భాష్యాలు
సైద్ధాంతిక నేపథ్యంలో వివరించినప్పుడు సంభావ్యతలను సంఖ్యా రూపంలో వర్ణించవచ్చు, ఒక నాణెము 100 సార్లు ఎగురవేసినప్పుడు 23 సార్లు బొమ్మ పడితే 100 కు 23 సార్లు అనగా 23/100 అని సంఖ్యా రూపంలో సంభావ్యతను తెలుపవచ్చు. ఇలా ప్రయోగపూర్వక ఫలితాలను ఆధారం చేసుకొని లెక్కించిన సంభావ్యత ను ప్రయోగాత్మక సంభావ్యత అంటారు.
సంభావ్యత ఆచరణాత్మక అనువర్తనాలు రెండు రకాలుగా వివరించబడ్డాయి. పదార్థ విజ్ఞానులు భౌతిక స్థితిని వివరించడానికి సంఖ్యలను కేటాయిస్తారు. ఆత్మాశ్రయవాదులు సంభావ్యతకు సంఖ్యలను కేటాయిస్తారు.
చరిత్ర
సంభావ్యత శాస్త్రీయ అధ్యయనం గణితశాస్త్రం లో ఒక ఆధునిక అభివృద్ధి. సహస్రాబ్దికి పైగా సంభావ్యతను లెక్కించడంలో ఆసక్తి ఉందని జూదం చూపిస్తుంది, అయితే ఖచ్చితమైన గణిత వివరణలు చాలా తరువాత తలెత్తాయి. 8 వ, 13 వ శతాబ్దాల మధ్య గూడలిపి శాస్త్రం అధ్యయనం చేసే మధ్యప్రాచ్య గణిత శాస్త్రవేత్తలు సంభావ్యత ఇంకా గణాంకాల మొట్టమొదటి రూపాలను అభివృద్ధి చేశారు. అల్ ఖలిల్ (717-786) క్రిప్టోగ్రాఫిక్ సందేశాలు అనే పుస్తకం రాశారు.
అనువర్తనాలు
సంభావ్యత సిద్ధాంతం రోజువారీ జీవితంలో ప్రమాద విశ్లేషణ చేయడంలో ఉపయోగంలో ఉంది. భీమా పరిశ్రమ అలాగే మార్కెట్లు ధరలను నిర్ణయించడానికి ఇంకా వాణిజ్య నిర్ణయాలు తీసుకోవడానికి యాక్చువల్ సైన్స్ ఉపయోగిస్తాయి. పర్యావరణ నియంత్రణ, అర్హత విశ్లేషణ ( వృద్ధాప్యం దీర్ఘాయువు విశ్వసనీయత సిద్ధాంతం ) ఇంకా ఆర్థిక నియంత్రణలో ప్రభుత్వాలు సంభావ్య పద్ధతులను వర్తిస్తాయి.
ఈక్విటీ ట్రేడింగ్‌లో సంభావ్యత సిద్ధాంత ఉపయోగం ఒక మంచి ఉదాహరణ చమురు ధరలపై ఏదైనా విస్తృతమైన మధ్యప్రాచ్య సంఘర్షణ ప్రభావం, ఇవి మొత్తం ఆర్థిక వ్యవస్థలో అలల ప్రభావాలను కలిగి ఉంటాయి. వ్యాపారులు వాణిజ్య అంచనా ప్రకారం వస్తువుల ధరలను పేర్చడం లేదా తగ్గించడం చేయవచ్చు. దీని ప్రకారం, సంభావ్యత స్వతంత్రంగా లేదా హేతుబద్ధంగా అంచనా వేయబడదు. ప్రవర్తనా వాణిజ్య సిద్ధాంతం ధర, విధానం ఇంకా శాంతి సంఘర్షణలపై ఇటువంటి సమూహ ఆలోచన ప్రభావాన్ని వివరించడానికి ఉద్భవించింది.
స్వతంత్ర ఘటనలు
రెండు సంఘటనలు, A, B స్వతంత్రంగా ఉంటే ఉమ్మడి సంభావ్యత
మూలాలు
వర్గం:గణిత శాస్త్రము
రామాయణ కల్పవృక్షం
పరిచయం
తండ్రి ఆనతి, జీవుని వేదన రెండూ ఏకమై ప్రేరేపించగా రామాయణ కల్పవృక్షం అవతరించిందని చెప్పుకున్నాడు విశ్వనాథ. వ్రాసిన రామచందృకథ వ్రాసితివనిపించుకో వృథా యాసముగాక కట్టుకతలైహికమా! పరమా యటంచు దా జేసిన తండ్రియాజ్ఞయును జీవునివేదన రెండు నేకమై నాసకలోహ వైభవ సనాథము నాథకథన్ రచించెదన్ ఇందులో కావ్య ప్రేరణ (జీవునివేదన, తండ్రియాజ్ఞ, కావ్యేతివృత్తం (నాథకథన్ రచించెదన్, కావ్యరచన (నా సకలోహవైభవ సనాథము) అనే మూడు అంశాలు ఈ పద్యంలో వ్యక్తమైనాయి. మళ్ళీ రామాయణమే వ్రాయాలా అని అనుకునే వారికి ఎవరి అనుభూతి వారిదైనట్లుగా తన భక్తి రచనలు తనవి అని సమాధానం చెప్పాడు. ఇంత మంది వ్రాసిన రామాయణం మళ్ళీ వ్రాయడానికి విశ్వనాథ చెప్పిన కారణం ప్రతీ రోజూ తిన్న అన్నమే అని తినడం మానేయడం లేదు. సంసారంలో కష్ట సుఖాలున్నాయి కదా అని మనం మానేయడం లేదు. మన పిల్లల ల్నీ సంసార బంధంలోకి లాగుతున్నం కదా. అలాగే ఎవరి అనుభూతులు వారివి. ఈ రామాయణం నా అనుభూతి. నా రసాస్పందన” అని విశ్వనాధ వారు కావ్య రచనా హేతువును వివరించారు. మరల నిదేల రామాయణం బన్నచో, నీ ప్రపంచకమెల్ల నెల్ల వేళ తినుచున్న అన్నమే తినుచున్నదిన్నాళ్ళు, తన రుచి బ్రదుకులు తనివి గాన చేసిన సంసారమే చేయు చున్నది, తనదైన అనుభూతి తనది గాన తలచిన రామునే తలచెద నేనును, నా భక్తి రచనలు నావి గాన కవి ప్రతిభలోన నుండును గావ్యగత శ తాంశములయందు తొంబదియైన పాళ్ళు ప్రాగ్విపశ్చిన్మతంబున రసము వేయి రెట్లు గొప్పది నవకథా దృతిని మించి. ఈ కావ్యం అవతారికలో బాగా ప్రసిద్ధమైన ఒక పద్యం
అల నన్నయకు లేదు తిక్కనకు లేదా భోగమస్మాదృశుం డలఘు స్వాదు రసావతార ధిషణాహంకార సంభార దో హల బ్రహ్మీమయమూర్తి శిష్యుడైనాడన్నట్టి దావ్యోమ పే శల చాంద్రీ మృదుకీర్తి చెళ్ళపిళ వంశస్వామి కున్నట్లుగన్ అవతారికలో ఈ పద్యం చాలా ప్రసిద్ధమైంది. నన్నయకు, తిక్కనకు లేనటువంటి భోగము గురువర్యులైన చెళ్ళపిళ్ళ వారికి తన శిష్యరికం వల్ల కలిగిందని చెప్పుకున్నారు. వారికీర్తిని దేశమంతట వ్యాపించుటకు తన శిష్యరికమే కారణం అన్నాడు. ఇది మనకు అహంకారంగా కనిపిస్తుంది. అది ఆయన ఆత్మవిశ్వాసం మాత్రమే.
తెలుగు సాహిత్యంలో రామాయణ కల్పవృక్షం స్థానం
"విశ్వనాథ అంటే శ్రీమద్రామాయణ కల్పవృక్షమే" అని బేతవోలు రామబ్రహ్మం అన్నాడు. దివాకర్ల వేంకటావధాని కూడా "విశ్వనాథ కవిత మెరుపునకు శిఖరాయమానము శ్రీమద్రామాయణ కల్పనృక్షము" అన్నాడు. విశ్వనాథ నన్నయలాగా కథాకథన శిల్పం, తిక్కనలాగా నాటకీయ శిల్పం కనబరచాడు గనుకనే "నన్నయ్యయు తిక్కనయు నన్నావేశించిరి" అన్నాడు. రామాయణ కల్పవృక్షం విశిష్టత గురించి అనేక వ్యాసాలు, రచనలు, ఉపన్యాసాలు వెలువడ్డాయి. వాటిలో "జ్ఞానపీఠ విశ్వనాథ రామాయణ కల్పవృక్షము కావ్య వైభవము" అనేది కోటి సూర్యనారాయణమూర్తి సంకలనం చేసిన వివిధ వ్యాసాల సమాహారం. . మరొకటి "రామాయణ కల్పవృక్షము - తెలుగుదనము" అనే పరిశీలనా గ్రంథము. ఇవే కాకుండా అనేక పత్రికా రచనలలోను, ఉపన్యాసాలలోను, బ్లాగులలోను రామాయణ కల్పవృక్ష వైశిష్ట్యాన్ని పరిశీలకులు ప్రశంసించారు.
"తెలుగు సాహిత్యంలో రామకథ" అనే పరిశోధనా రచనలో రచయిత్రి పండా శమంతకమణి ఇలా అన్నది. "ఆధునిక సాహిత్యంలో వెలువడిన రామాయణరచనలలో ముందుగా పేర్కొనవలసినది రామాయణ కల్పవృక్షమును. ఇది వాల్మీకిరామాయణానుసారి అయ్యును నూతన కల్పనములు, పాత్రపోషణము, వర్ణనా వైచిత్ర్యములతో స్వతంత్ర కావ్యత్వమును సమకూర్చుకొన్నది. అహల్యాశాప విమోచన ఘట్టము, అశ్వమేధ సమయంలో దశరథుడు గుహుని, విశ్వామిత్రుని ఆహ్వానించుట, శివ ధనుర్భంగము, మారీచ వధ వంటి ఘట్టములలో కథనం వాల్మీకి కథనంనుండి గణనీయంగా మార్చబడింది. వాలి వధ, సీత అగ్ని ప్రవేశం వంటి ధర్మ సందేహాస్పదమనిపించే విషయాలను నూత్నమైన మెళకువలతో కవి తీర్చిదిద్దెను. దుష్టపాత్రల చిత్రణలో కూడా క్రొత్త దనము, ఆధ్యాత్మికత జోడింపబడినవి. అన్నింటికంటె విశిష్టముగా పేర్కొనవలసిన విషయం సన్నివేశాలలోను, సంభాషణలలోను, చర్యలలోను కవి మేళవించిన తెలుగుదనం. .. వాల్మీకి రామాయణమునకు వ్యాఖ్యానప్రాయమైన కావ్యముగా కల్పవృక్షము రూపొందింపబడింది. పరంపరాగతమైన సాహిత్య ప్రక్రియలను, ఆధునిక కాలంలో వచ్చిన భిన్న దృక్పధాలను క్షుణ్ణముగా అర్ధము చేసికొని సహృదయుడైన విమర్శకునిగా విచారణశీలిగా రూపొందిన ప్రభావంతుడైన కవి వెలయించిన కమనీయ కావ్యము రామాయణ కల్పవృక్షము.
కథావిభాగములు
రామాయణ కల్పవృక్షములో కథావిభాగాలకు వాల్మీకములాగానే కాండలని పేరుంచారు. బాలకాండము, అయోధ్యాకాండము, అరణ్యకాండము, సుందరకాండము, యుద్ధకాండములనేవి ఆ ప్రాథమిక విభాగాలు. ఆపైన ప్రతి కాండను అనేకమైన ఖండములుగా విభజించారు.
బాలకాండము
విశ్వనాథ వారి కల్పవృక్షము బాలకాండములోని అవతారిక పద్యాలతో ప్రారంభమవుతుంది. వీటిలో విశ్వనాథ సత్యనారాయణ తనకు రామాయణ వ్రాసేందుకు కలిగిన ప్రేరణ, చేసిన ప్రయత్నం వంటివి చెప్పుకున్నారు. తన వంశము, కావ్యానికి వ్రాయసకానిగా వున్న తమ్ముడు వెంకటేశ్వరరావు వంటి వారి వివరాలతో కూడిన అనేక పద్యాలు కూడా అవతారికలో వుంటాయి.
యుద్ధకాండము
విశ్వనాథ వారి కల్పవృక్షము యుద్ధకాండములో మొదటి కొన్ని పుటలు "ఒక్కమాట", "ఈ ముద్రణ కు ఆర్ధిక సహాయం చేసినవారి యొక్క పేర్లు పట్టిక", చివరిగా "విషయ సూచికని" పొందు పర్చారు. ఈ యుద్ధకాండములో 5 ఖండములు కన బడుచున్నవి. అవి ఏమనగా. సంశయ ఖండము, కుంభకర్ణ ఖండము, ఇంద్రజిత్ ఖండము, నిస్సంశయ ఖండము, ఉపసంహరణ ఖండము.
సంశయ ఖండము
సంశయ ఖండములో చాలా ఆసక్తి కలిగించే అంశాలను విశ్వనాధ వారు పొందు పర్చారు. కొన్ని అంశాల పేర్లు ఇక్కడ ప్రస్తావించుట జరిగింది. శ్రీ రాముడు హంసతో సీతకు పంపిన సందేశము, రామ లక్ష్మణుల మాయ శిరస్సు, శ్రీ రాముని సూర్యోపాసన, అంగదుని రాయబారం మొదలగునవి.
కుంభకర్ణ ఖండము
కుంభకర్ణ ఖండములో చాలా ఆసక్తి కలిగించే యుద్ధ సన్నివేశములను విశ్వనాధ వారు పొందు పర్చారు. కొన్ని సన్నివేశముల పేర్లు ఇక్కడ ప్రస్తావించుట జరిగింది. రావణాసురిని యుద్ధ రంగ ప్రవేశము, కుంభకర్ణ నిద్రా భంగము, కుంభకర్ణ వధ మొదలగునవి.
ఉపసంహరణ ఖండము
ఉపసంహరణ ఖండములో రావణ వధ అనంతరం చోటు చేసుకున్న కొన్ని సన్నివేశములను విశ్వనాధ వారు పొందు పర్చారు. ఈ సన్నివేశముల పేర్లు ఇక్కడ ప్రస్తావించుట జరిగింది. మండోదరి దుఃఖము, హనుమ సీతాదేవి దర్శనం, సీత దేవి యగ్ని ప్రవేశము, సీతాదేవిని  శ్రీ రామునికి  సమర్పణ చేసిన అగ్ని దేవుడు, శ్రీ రామ పట్టాభిషేకము, హనుమంతునికి సీతాదేవి బహుమానం మొదలగునవి. ఈ ఖండముతో యుధ కాండము ముగిసినట్టే.
కావ్య రచనలో తెలుగుదనం
రామాయణ కల్పవృక్షంలో కనిపించే వాడుక నుడికారమూ, పలుకుబళ్ళూ చదివితే ఒక మహాకావ్యంలో, అందులోనూ పద్యకావ్యంలో ఇటువంటి భాషకూడా ఉపయోగించవచ్చా అని ఆశ్చర్యపోతాం. ఆ భాష సందర్భోచితంగా ఉండి, గుండెకు తాకుతుంది కూడా. కల్పవృక్షంలోని తెలుగు వాడుక భాష గురించి చెప్పాలంటే, అది పీ.హెచ్.డీకి తగిన అంశమే అవుతుంది. ఈ విషయమ్మీద పుస్తకాలు కూడా వచ్చాయి. కల్పవృక్షంలోని వాడుకభాషని ఒక మూడు దృక్కోణాలనుండి పరిశీలించవచ్చు: (1) వాడుక భాషలోని సామెతలు, నుడికారము, పలుకుబడి (2) తెలుగు భాషకి ప్రత్యేకమైన వాక్యవిన్యాసం (3) తెలుగు సంభాషణల్లో కనిపించే గడుసుదనం, ఒడుపు, కాకువు. కల్పవృక్షంలో తెలుగు సామెతలు అసంఖ్యాకంగా కనబడతాయి. ఉదాహరణగా కొన్ని పద్యాలు
ఆటవెలది: అయినవారికేమొ ఆకులయందును, కానివారికేమొ కంచములను ఇంటిలోన దినుచు నింటి వాసంబుల లెక్కపెట్టునట్టి లెక్కగాక
మత్తేభవిక్రీడితము: అవునయ్యా! అవునిత్తునంటి మొద లీయంతంబునం దీయనం టివి; పోనీ! రఘువింట యోగ్యమగునో నీ చేత! నీకున్ సుఖం బవు నీ బంధులు నీవునున్ సుఖము పెల్లైయుండు డే బోదు మా నవనాథా! సుఖమౌత నీకును బ్రతిజ్ఞాభంగ పుణ్యాబ్ధికిన్!
ఇలాంటి వాక్య విన్యాసం ఒక్క తిక్కనలో కనిపిస్తుంది, మళ్ళా విశ్వనాథలో కనిపిస్తుంది. ఇక - తెలుగు మాటల్లో కనిపించే ఒడుపు, గడుసుదనం గురించి చెప్పాలంటే, రామాయణ కల్పవృక్షమంతా ఉదహరించాల్సిందే! ... ఇలా చెప్పుకుంటూ పోతే ఇదే ఓ పెద్ద గ్రంథమై కూర్చుంటుంది. కాబట్టి ఆసక్తి ఉన్నవాళ్ళు స్వయంగా రామాయణ కల్పవృక్షం చదివి అందులోని తెలుగుదనాన్ని, వాడుక భాష సొబగును తనివితీరా ఆస్వాదించవచ్చు.
విమర్శలు
రామాయణ కల్పవృక్షం విశ్వనాథ సత్యనారాయణ రచనల్లోనే కాక 20వ శతాబ్దికి చెందిన తెలుగు సాహిత్యంలోనే అతిఎక్కువగా చర్చకు వచ్చిన రచనల్లో ఒకటి.
విశేషాలు
వాల్మీకి రామాయణంలో ఒక్కొక్క కాండము కొన్ని సర్గలుగా విభజింపబడింది. రామాయణ కల్పవృక్షంలో సర్గల వింగడింపు ప్రత్యేకంగా, ఖండాలనే బాగాలుగా ఉంది. ఆయా కథా విశేషాలను సూచించేవిధంగా విశ్వనాథ తన రచనలో ఖండాలకులకు పేర్లు పెట్టాడు. బాలకాండలోని సర్గల పేర్లు - ఇష్టి, అవతార, అహల్య, ధనుస్సు వంటివి. అయోధ్యాకాండలో ఖండాల పేర్లు - అభిషేక, ప్రస్థాన, మునిశాప, పాదుకా, అనసూయ; అరణ్యకాండలో ఖండాల పేర్లు - దశవర్షీ, పంచడటి, మారీచ, జటాయుః, శబరీ; కిష్కింధకాండ ఖండాలు - నూపుర, గజపుష్పీ, నియమపాలన, సమీకరణ, అన్వేషణ; సుందరకాండ ఖండాలు - పరరాత్ర, పూర్వరాత్ర, ఉషః, దివా, సంధ్యా; యుద్ధకాండ ఖండాలు - సంశయ, కుంభకర్ణ, ఇంద్రజిత్, నిస్సంశయ, ఉపసంహరణ.
వివరణలు
ఈక్రింద కొన్ని పద్యములు పొందు పర్చుట జరిగింది.
ఉత్పలమాల: వ్రాసిన రామచందృకథ వ్రాసితివనిపించుకో వృథా యాసముగాక కట్టుకతలైహికమా! పరమా యటంచు దా జేసిన తండ్రియాజ్ఞయును జీవునివేదన రెండు నేకమై నాసకలోహ వైభవ సనాథము నాథకథన్ రచించెదన్
సీసం-పూర్వభాగము: మరల నిదేల రామాయణం బన్నచో, నీ ప్రపంచకమెల్ల నెల్ల వేళ తినుచున్న అన్నమే తినుచున్నదిన్నాళ్ళు, తన రుచి బ్రదుకులు తనివి గాన చేసిన సంసారమే చేయు చున్నది, తనదైన అనుభూతి తనది గాన తలచిన రామునే తలచెద నేనును, నా భక్తి రచనలు నావి గాన
తేటగీతి: కవి ప్రతిభలోన నుండును గావ్యగత శ తాంశములయందు తొంబదియైన పాళ్ళు ప్రాగ్విపశ్చిన్మతంబున రసము వేయి రెట్లు గొప్పది నవకథా దృతిని మించి
వనరులు, బయటి లింకులు
వర్గం:రామాయణం వర్గం:తెలుగు పుస్తకాలు వర్గం:విశ్వనాథ సత్యనారాయణ రచనలు వర్గం:విశ్వనాథ సత్యనారాయణ సాహిత్యం
జె.ఎఫ్.ఆర్.జాకబ్
జాకబ్ ఫర్జ్ రాఫెల్ "జె.ఎఫ్.ఆర్." జాకబ్ (1923 – 13 జనవరి 2016) భారత సైనిక దళంలోని లెప్టినెంటు జనరల్. ఆయన పాకిస్తాన్‌తో 1971లో జరిగిన యుద్ధంలో ఢాకాలోని ఆ దేశ బలగాలు భారత్ బలగాలకు లొంగిపోవడానికి సంప్రదింపులు జరిపినవారు. ఆయన ఆ కాలంలో మేజర్ జనరల్ గా యుండి భారత సైనిక దళం లోని తూర్పు దళానికి అధిపతిగా వ్యవహరించారు. తన 36 సంవత్సరాల సైనిక జీవితంలో రెండవ ప్రపంచ యుద్ధం, ఇండో పాక్ వార్ (1965) లలో పాల్గొన్నారు. తరువాత ఆయన గోవా, పంజాబ్ రాష్ట్రాలకు గవర్నర్ గా కూడా వ్యవహరించారు.
బాల్యా జీవితం
ఆయన 1923 లో కలకత్తా, బెంగాల్ ప్రెసిడెన్సీ లో జన్మించారు. ఆయన కుటుంబం 18వ శతాబ్దం మధ్యలో ఇరాక్ నుండి కలతత్తాకు వచ్చి స్థిరపడింది. వారు మతపరంగా జ్యూరిచ్ కుటుంబానికి చెందినవారు. ఆయన తండ్రి ఎలియాస్ ఇమాన్యుయేల్ ప్రముఖ వ్యాపారస్తుడు. ఆయన తండ్రి అనారోగ్యంగా యున్నప్పుడు జాకబ్ తన 9వ యేట డార్జిలింగ్ దగ్గరలో గల కుర్సియాంగ్ వద్ద బోర్డింగ్ పాఠశాలలో చేరారు. తరువాత ఆయన సెలవులలో మాత్రమే ఇంటికి పోయేవాడు.
జాకబ్ 19 ఏండ్ల వయసులో సైన్యంలో చేరారు. రెండో ప్రపంచయుద్ధంతోపాటు, 1965, 1971లలో ఇండియా-పాకిస్థాన్ మధ్య జరిగిన పోరాటాల్లో పాల్గొన్నారు. రెండో ప్రపంచ యుద్ధంలో, 1965లో పాకిస్తాన్‌తో జరిగిన యుద్ధంలో భారత్ తరపున వీరోచితంగా పోరాడిన జాకబ్ 1978లో పదవీ విరమణ పొందారు.
ఇషాన్ కిషన్
జీవిత చరిత్ర
ఇషాన్ కిషన్ 18 జూలై 1998లో బీహార్ రాష్ట్రం బోధ గయా లో జన్మించాడు. ఆయన తండ్రి ప్రణవ్ కుమార్ పాండే స్థిరాస్తి వ్యాపారుడు(బిల్డర్), సోదరుడు రాజ్ కిషన్ తన క్రికెట్ కెరీర్ ప్రారంభానికి సహకరించాడు. క్రికెట్ సభ్యుల రెజిస్ట్రేషన్స్ వ్యవహారాల్లో బీహార్ క్రికెట్ అసోసియేషన్ మరియు బీసీసీఐ మధ్య గొడవల కారణంగా తన మిత్రుడి సలహాతో ఇషాన్ కిషన్ ఝార్ఖండ్ రాష్ట్రం తరపున క్రికెట్ కెరీర్ ను ప్రారంభించాడు. ఇషాన్ కిషన్ వికెట్ కీపర్ బ్యాట్స్‌మన్ కావడం వల్ల భారత జట్టు మాజీ కెప్టెన్ ఎంఎస్.ధోని మరియు ఆస్ట్రేలియా వికెట్ కీపర్ బ్యాట్స్‌మన్ ఆడమ్ గిల్‌క్రిస్ట్ అంటే తనకు ఇష్టం అని తెలిపాడు.
జె.ఎఫ్.ఆర్.జాకబ్
మరణం
ఆయన దీర్ఘకాలంగా అనారోగ్యంతో బాధపడుతూ జనవరి 13 2016 న తన 92వ యేట మరణించాడు.
ఇషాన్ కిషన్
వన్డే ఇంటర్నేషనల్ కెరీర్
ఇషాన్ కిషన్ 2021లో శ్రీలంక పర్యటనలో భాగంగా జరిగిన సిరీస్ లో 18 జులై 2021న  తొలి వన్డేలో ఆడి వన్డేల్లో అరంగేట్రం చేశాడు. ఇషాన్‌ కిషన్‌ తన తొలి మ్యాచ్ లో 8 ఫోర్లు, 2 సిక్స్‌లతో 59 పరుగులు చేశాడు. ఆయన 33 బంతుల్లో  అర్ధ శతకాన్ని పూర్తి చేశాడు. తన మూడవ మ్యాచ్ లో డబుల్ సెంచరీ 121 బంతుల్లో సాధించాడు. ఇది ప్రపంచంలో అత్యంత వేగవంతమైన సెంచరీ. ఒకే ఏడాదిలో వన్డేతోపాటు టీ20 లో అరగేంట్ర చేసి హాఫ్‌ సెంచరీ చేసిన రెండో భారతీయ బ్యాట్స్‌మెన్‌గా రికార్డు సృష్టించాడు.
మూలాలు
వర్గం:1998 జననాలు వర్గం:క్రికెట్ క్రీడాకారులు వర్గం:భారతీయ క్రికెట్ క్రీడాకారులు వర్గం:బీహార్ వ్యక్తులు
రియల్ దండుపాళ్యం
మూలాలు
వర్గం:2022 తెలుగు సినిమాలు
కోసల కురుప్పుఅరాచ్చి
జననం
అజిత్ కోసల కురుప్పుఅరాచ్చి 1964, నవంబరు 1న శ్రీలంక, కొలంబో లో జన్మించాడు.
క్రికెట్ రంగం
1986 మార్చి 14న కొలంబోలో పాకిస్థాన్‌తో జరిగిన అరంగేట్రం మ్యాచ్ లో మొదటి ఇన్నింగ్స్‌లో తన మూడో డెలివరీతో ఒక వికెట్‌తో సహా ఐదు వికెట్లు తీశాడు. శ్రీలంక మొదటిసారిగా ఒక టెస్టులో పాకిస్తాన్‌ను ఓడించింది. ఇందులో కురుప్పుఅరాచ్చి బ్యాటింగ్, బౌలింగ్ రెండింటిలోనూ ప్రధాన పాత్ర పోషించాడు.
బయటి లింకులు
వర్గం:జీవిస్తున్న ప్రజలు వర్గం:1964 జననాలు వర్గం:శ్రీలంక క్రికెట్ క్రీడాకారులు వర్గం:శ్రీలంక టెస్ట్ క్రికెట్ క్రీడాకారులు వర్గం:శ్రీలంక వ్యక్తులు వర్గం:శ్రీలంక వన్డే క్రికెట్ క్రీడాకారులు
సంజ్ఞ
సంజ్ఞ లేదా సైగ (Gesture) అనేది ఒక విధమైన భాషారహిత భావవ్యక్తీకరణ (Non-verbal communication). ఇవి మన శరీరంలోని ఏ భాగంతోనైనా, కొన్ని సార్లు మాటలతో కలిపి ఉపయోగించే పద్ధతి. వీటితో తన మనసులోని భావాల్ని, ఆలోచనల్ని ఇతరులకు తెలియజేస్తారు. కొన్ని సంజ్ఞలు వివిధ దేశాలలో, సంస్కృతులలో విభిన్నమైన భావాల్ని తెలియజేస్తే, కొన్ని ప్రపంచమంతటా ఒకే అర్ధాన్నిస్తాయి.
చేతి సంజ్ఞలు
చేతి సంజ్ఞలు ఒకటి లేదా రెండు చేతులను ఉపయోగించి తెలియజేసే సంజ్ఞలు. చెముడు, మూగ వారు ఇతరులతో చేతి వేళ్ళను ఉపయోగించి మాట్లాడతారు.
వందనం
వందనం లేదా సెల్యూట్ (salute) ఇతరుల మీద గౌరవాన్ని తెలియజేసే చేతి సంజ్ఞ. ఇవి పోలీసు లేదా మిలటరీ వ్యక్తులలో ఎక్కువగా కనిపించినా ఇతరులు కూడా సామాన్యంగా ఉపయోగిస్తారు.
అక్షరమాల
చేతి వేళ్ళతో ఆంగ్ల అక్షరమాల (Fingerspelling) ముఖ్యంగా బధిరుల కోసం వివిధ దేశాలలో అభివృద్ధిచేశారు. వాటిలో అమెరికన్ సంజ్ఞా భాష (Americal Sign Language) బహుళ ప్రచారంలో ఉంది. దీనిని ఉపయోగించేందుకు తర్ఫీదు పొందిన మూగవారు మాట్లాడుకొనే అవకాశం ఉంది.
తల ఊపడం
తల ఊపడం (Nodding) మన సామాన్యంగా ఉపయోగించే సంజ్ఞ. తల అడ్డంగా ఊపితే వద్దు, లేదు, కాదు అని అర్ధం వస్తుంది. తల నిలువుగా ఊపితే అవును, కావాలి అని అర్ధం. కొన్ని రకాల వందనాలలో తలను కొద్దిగా ముందుకు వంచుతారు.
ముఖ కదలికలు
కళ్ళతో, పెదవులతో, కనుబొమ్మలు, కనురెప్పలు, నుదురు ఇలా ముఖంలోని అన్ని భాగాలతో వివిధ సంజ్ఞలు చేయవచ్చును. కన్నుకొట్టడం ఒక విధమైన సంజ్ఞ.
శరీరంతో సంజ్ఞలు
శరీరంలోని ఇతర భాగాలైన ఛాతీ, ఉదరం, పిరుదులు మొదలైన భాగాలతో చేసే సంజ్ఞలు.
ప్రదీప్
ప్రదీప్ అనే పేరుతో ప్రారంభమయ్యే వ్యాసాలు
సరస్వతీ శపథం
పాటలు
ఈ చిత్రంలోని పాటలను ఆరుద్ర రచించగా కె.వి.మహదేవన్, పుహళేంది సంగీతాన్ని సమకూర్చారు.
మూలాలు
వర్గం:పౌరాణిక సినిమాలు వర్గం:1967 సినిమాలు వర్గం:డబ్బింగ్ సినిమాలు
భగవద్గీత-జ్ఞాన యోగము
జ్ఞాన యోగము, భగవద్గీతలో నాలుగవ అధ్యాయము. మహాభారత ఇతిహాసములోని భీష్మ పర్వము 25వ అధ్యాయము మొదలు 42వ అధ్యాయము వరకు 18 అధ్యాయములు భగవద్గీతగా ప్రసిద్ధము. కాని గీత ఒక ప్రత్యేక గ్రంథముగా భావింపబడుతుంది. కురుక్షేత్ర సంగ్రామం ఆరంభంలో సాక్షాత్తు కృష్ణ భగవానుడు అర్జునునకు బోధించిన జ్ఞానము గనుక ఇది హిందువుల పరమ పవిత్ర గ్రంథాలలో ఒకటి. సిద్ధాంత గ్రంథమైన భగవద్గీతయందు వేద, వేదాంత, యోగ విశేషాలున్నాయని విశ్వాసముగల వారి నమ్మకం. భగవద్గీతను తరచుగా "గీత" అని సంక్షిప్త నామంతో పిలుస్తారు. దీనిని "గీతోపనిషత్తు" అని కూడా అంటారు. భగవద్గీతలో భగవంతుని తత్వము, ఆత్మ తత్వము, జీవన గమ్యము, గమ్యసాధనా విధానాలు బోధింపబడ్డాయి.
ఇప్పుడు నేను చెప్పబోవు జ్ఞానయోగం పూర్వం సూర్యునికి ఉపదేశించగా అతడు మనువుకు, మనువు ఇక్ష్వాకునకు చెప్పాడు. కాని కాలక్రమంలో ఇది మరుగున పడిపోయింది. అర్జునుడు సందేహంతో "సూర్యుడు ఎప్పటినుండో ఉన్నాడు. మరి మనము ఇప్పటి వాళ్లము. నివు చెప్పినది ఎలా సాధ్యము?" అన్నాడు. కృష్ణుడు "నీకు, నాకు ఎన్నో జన్మలు గడిచాయి. అవన్నీ నాకు తెలుసు. నీకు తెలియదు. నేను భగవంతుడిని అయినా నా మాయచే నాకు నేనే జన్మిస్తుంటాను. ధర్మహాని-అధర్మవృద్ది జరిగినప్పుడు దుష్టశిక్షణ, శిష్టరక్షణ కొరకు ప్రతి యుగంలోను నేను అవతరిస్తాను. ఈ విధంగా తెలుసుకొన్నవాడు, రాగ, ద్వేష, క్రోధ, భయాలను విడిచి నన్ను ధ్యానించేవాడు నన్నే పొందుతాడు. నన్ను ఏఏ విధంగా ఆరాధిస్తే వారిని ఆయా విధంగా అనుగ్రహిస్తాను. మనుషులు అన్నివిధాలుగా నా మార్గాన్నే అనుసరిస్తున్నారు. కర్మ ఫలితాలు త్వరగా భూమిపైనే పొందుతున్నారు. గుణకర్మలచేత నాలుగు వర్ణాలని నేనే సృష్టించాను. నేను ఆకర్తను, అవ్యయుడను. నిష్కాముదనై కర్మలను ఆచరించడం వలన నాకు అవి అంటవు. ఇలా చేసేవారిని కూడా అంటవు. జ్ఞానులు నిష్కామంగానే కర్మలు చేస్తారు. ఏ కర్మలు చేయాలో, ఏవి చేయకూడదో చెప్తాను విను. కర్మ, అకర్మ, వికర్మ అని మూడు రకాలు. కర్మగతి గాఢమైనది. కర్మలలో ఆకర్మలను, ఆకర్మలలో కర్మలను చూసేవాడు, ఫలాపేక్ష రహితుడు, కర్తను అనే అహంకారాన్ని జ్ఞానాగ్నిచే దగ్దం చేసేవాడు బుద్ధిమంతుడు. కోరికలేనివాడు, జయాపజయాల పట్ల సమబుద్ధిగలవాడు, సందేహ రహితుడు, ఈర్ష్యా రహితుడు బంధాలలో చిక్కుకోడు.
ఈశ్వర ప్రీతిగా మాత్రమే కర్మలు చేయువాడికి ప్రారబ్దము కూడా నశిస్తుంది కాని బాధించవు. ఇవ్వబడునది, ఇచ్చేవాడు, ఇచ్చుటకు ఉపయోగించే పదార్థాలు అన్ని కూడా బ్రహ్మమే.
కొందరు ఆత్మను ఆత్మ యందె, ఇంకొందరు ఇంద్రియాలను నిగ్రహమనే అగ్నిలో, మరికొందరు విషయాలను ఇంద్రియాలనే అగ్నిలో, మరికొందరు వాయు గమనాన్ని నిరోదించి అపానంలో ప్రాణాన్ని, ప్రాణంలో అపానాన్ని, ఇంకొందరు ప్రాణాలను ప్రాణాలలోనే హోమం చేస్తున్నారు.
ద్రవ్యరూప యజ్ఞాన్ని, వ్రతరూప తపోయజ్ఞాన్ని, ప్రాణాయామ పరమైన యోగయజ్ఞాన్ని, వేదాభ్యాస స్వాధ్యాయ యజ్ఞాన్ని ఇలా రకరకాలైన యజ్ఞాలు చేయబడుతున్నాయి. ఈ విధంగా వారు పాపాలను పోగొట్టుకుంటున్నారు. యజ్ఞశేషం అమృతం లాంటిది. యజ్ఞం చేయనివాడికి ఇహపరాలు రెండూ ఉండవు. ఇలా ఎన్నో యజ్ఞాలు వేదాలలో చెప్పబడ్డాయి. అవన్నీ కర్మలపై ఆధారపడ్డవే.
తత్వవేత్తలను వినయముతో సేవించి, ప్రార్థించి జ్ఞానాన్ని తెలుసుకోవాలి.
సీమా ప్రకాశ్
జీవిత విశేషాలు
సీమా ప్రకాశ్ భారతదేశంలోని ఉత్తర ప్రదేశ్ లోని కాన్పూర్ లో సెప్టెంబర్ 9 1961 న జన్మించారు. ఆమె తల్లి గృహిణి. ఆమెకు అక్క, ఒక సోదరుడు, చెల్లెలు ఉన్నారు. ఆమెకు 7 వ సంవత్సరంలో శాస్త్రవిజ్ఞానం పై ఆసక్తి కలిగింది.ఆమె "లేడీ ఆఫ్ ద లాంప్", 'ఫ్లోరెన్స్ నైటింగేల్" ల పట్ల ఆరాధనా భావం కలిగియుండేవారు. ఆమె భవిష్యతూలో శిశు వైద్యునిగా కావాలని కోరుకున్నారు.ఆమె తల్లిదండ్రులు, ఉపాధ్యాయులు సైన్స్ పట్ల ఆమె ఆసక్తికి మద్దయునిచ్చి ప్రోత్సహించారు. కానీ మెడికల్ స్కూల్ కు వెళ్ళుటకు అవరోధాలు యేర్పడిన కారణంగా ఆమె శిశువైద్యురాలు కాలేకపోయినది. కానీ ఆమె వివిధ రకాల శిశు మొక్కల సంరక్షణ ద్వారా "శిశువైద్యురాలు" అయింది. వైద్యునిగా కావాలని ఆమె కోరిక ఆమె కుమార్తె రూపంలో నెరవేరింది. ఆమె కుమార్తె వైద్య కళాశాలలో చదువుతున్నారు.
సీమా ప్రకాశ్ కాన్పూర్ విశ్వవిద్యాలయంలో డిగ్రీ పొందారు. ఆమె అద్యయన రంగంలో పది మంది ఇతర విద్యార్థులు ఉండేవారు. ఆమె కాన్పూర్ విశ్వవిద్యాలయం నుండి బోటనీ నుండి మాస్టర్స్ డిగ్రీని జన్యుశాస్త్రము, ప్లాంట్ బ్రీడింగ్ అనే ప్రత్యేకాంశములలో పూర్తిచేశారు. ఎం.యస్సీ పూర్తి చేసిన తదుపరి ఆమె జితేంద్ర ప్రకాశ్ ను వివాహం చేసుకున్నారు. ఆ తర్వాత వారు ఇంగ్లాండ్ లో కొంతకాలం పాటు ఉన్నారు. ఆ దంపతులకు ఇద్దరు పిల్లలు. ఆమె తల్లిగా బాధ్యతలునిర్వహించే సమయంలో కొంతకాలం రీసెర్చ్ అంశాలను ఆపారు. ఇంగ్లండ్ లో నివసించేకాలంలో ఆమె ట్వైఫోర్డ్ ప్లాంట్ లాబొరేటరీస్ ( ప్రస్తుతం ఇంటర్నేషనల్ ప్లాంట్ లాబొరేటరీస్) లోనూ, బాత్ విశ్వవిద్యాలయంలోను "టిష్యూ కల్చర్ ట్రైనింగ్" పూర్తిచేశారు. ఆమె భారత దేశానికి 1995 లో తిరిగి వచ్చునప్పుడు బెంగలూరు విశ్వవిద్యాలయం నుండి పి.హెచ్.డి పొందారు.
విశిష్ట సేవలు
డాక్టర్ సీమగారు 1995 లో ఇన్‌విట్రో ఇంటర్నేషనల్ ప్రైవేట్ లిమిటెడ్ ను ప్రారంభించారు. ప్రత్యేకంగా తయారు చేసిన గాజు డబ్బాలలో మొక్కలను పెంచి ఇతర దేశాలకు సరఫరా చేశారు. దాదాపు 150 రకాల మొక్కలను ఉత్పత్తి చేశారు. ప్రభుత్వాల సహకారం ఉంటే టిస్యూ కల్చర్ ఫలితాలను వ్యాపింపజేయవచ్చునని అభిప్రాయపడ్డారు.
2003 లో డాక్టర్ సీమ గారి సంస్థ పపంచంలో పది సంస్థలలో ఒకటిగా గుర్తింపు పొందింది. అంతేకాదు, ఈమె గ్లోబల్ విమెన్ ఇన్వెంటర్స్ నెట్‌వర్క్ అవార్డ్ నూ గెలుచుకున్నారు. విజ్ఞాన శాస్త్రం, సాంకేతికత, వినియోగం అనే అంశాలమీద 29 దేశాల నుండి నామినేషన్లు రాగా 12 మంది న్యాయమూర్తులతో కూడిన ప్యానల్ పది దేశాలను ఎన్నిక చేసింది. ఆ పది దేశాల్లో భారతీయ మహిళగా డాక్టర్ సీమ గారు ఈ గౌరవం పొందారు. ==అవార్డులు ==
ఇతర లింకులు
వర్గం:బయోటెక్నాలజీ శాస్త్రవేత్తలు వర్గం:1961 జననాలు వర్గం:ఉత్తర ప్రదేశ్ వ్యక్తులు వర్గం:భారతీయ మహిళా శాస్త్రవేత్తలు
అట్టాడ అప్పల్నాయుడు
అట్టాడ అప్పల్నాయుడు ఉత్తరాంధ్రకు చెందిన కథా, నవలా రచయిత. ఇతడు విజయనగరం జిల్లా, కొమరాడ మండలం గుమడ గ్రామంలో 1953వ సంవత్సరం ఆగష్టు 23వ తేదీన జన్మించాడు. కోటిపాం జిల్లాపరిషత్ హైస్కూలులో పదవ తరగతి వరకు చదువుకున్నాడు. ఆ సమయంలో శ్రీకాకుళ సాయుధ పోరాటం వైపు ఆకర్షితుడయ్యాడు. జననాట్యమండలిలో పనిచేశాడు. పార్వతీపురంలో ఇంటర్‌మీడియెట్ చదివాడు. జంఝావతి రిజర్వాయర్ నిర్మాణంలో కూలీగా పనిచేశాడు. నాగావళి వారపత్రికలో పనిచేశాడు. తరువాత బ్యాంక్ ఉద్యోగం సంపాదించుకున్నాడు.
శ్రీకాకుళ సాహితి
ఇతడు తన మిత్రులతో కలిసి శ్రీకాకుళ సాహితి అనే సంస్థను స్థాపించాడు. ప్రతి నెల సభలు, సమావేశాలు నిర్వహించాడు. జముకు అనే బులెటిన్‌ను ఈ సంస్థ తరఫున తీసుకువచ్చాడు. నాగావళి కథలు, వంశధార కథలు, జంఝావతి కథలు మొదలైన కథాసంకలనాలను సంస్థ తరఫున ప్రచురించాడు.
రచనలు
ఇతడు 100కి పైగా కథలు, నాలుగు నవలలు, కొన్ని నాటికలు వ్రాశాడు.తొలి రోజులలో శ్రీకాకుళోద్యమానికి ఆకర్షితుడై విప్లవ కథకుడిగా పేరు సంపాదించాడు. ఇతని నాటకం మడిసెక్క అన్ని భారతీయభాషలలోకి అనువదించబడింది. వరీనియా అనే కలంపేరుతో కథలు వ్రాసేవాడు. ఇతని రచనలు సృజన, అరుణతార, అంకితం, ప్రజాసాహితి, ఇండియాటుడే, ఆంధ్రజ్యోతి, ఆంధ్రప్రభ, పుస్తకం, యువత మందస, విపుల, ఆహ్వానం, వార్త, నూతన, ప్రజాశక్తి, ఆంధ్రమాలిక, సుప్రభాతం, నవ్య, రచన, జముకు, నాగావళి, చినుకు, స్వాతి మొదలైన పత్రికలలో ప్రచురింపబడ్డాయి. ఇతని రచనలు సమగ్రంగా అట్టాడ అప్పల్నాయుడు సాహిత్యం అనే పేరుతో మూడు సంపుటాలలో వెలువడింది. ===కథలజాబితా ===
మూలాలు
వర్గం:తెలుగు రచయితలు వర్గం:1953 జననాలు వర్గం:కళారత్న పురస్కార గ్రహీతలు వర్గం:విజయనగరం జిల్లా రచయితలు వర్గం:కొండేపూడి సాహితీ సత్కార గ్రహీతలు
ఏనిమల్ ఫార్మ్
ఏనిమల్ ఫార్మ్ (Animal Farm), 1945లో ప్రచురింపబడిన ఒక ఆంగ్ల నవల. దీని రచయిత జార్జ్ ఆర్వెల్. నవలలో రెండవ ప్రపంచ యుద్ధం ముందుగా స్టాలిన్ పాలనాకాలంలో సోవియట్ యూనియన్ చరిత్రలోని కొన్ని రాజకీయ పరిస్థితులను వ్యంగ్యంగా రచయిత తన కథనంలో ఇమిడ్చాడు. ఇది స్టాలిన్ విధానాలకు వ్యతిరేకంగా చేసిన నవల అని రచయిత చెప్పాడు. ("contre Stalin").
మొదట ప్రచురించినపుడు నవల పేరు Animal Farm: A Fairy Story, కాని తరువాత A Fairy Story అనే పదాలను 1946 ప్రచురణలో తొలగించారు. తరువాత వెలువడిన అనేక అనువాదాలలో తెలుగు అనువాదంలో మాత్రమే ఒరిజినల్ పేరు ఉంచారు. 1923-2005 మధ్యకాలంలో వెలువడిన పుస్తకాలలో మొదటి 100 నవలలో ఇది ఒకటి అని టైమ్ మాగజైన్ అభివర్ణించింది. ఇంకా ఈ నవలకు అనేక ప్రశంసలు, పురస్కారాలు లభించాయి.
(దుప్పల రవికుమార్ అనే రచయిత తన చదువు-బ్లాగులో "ఉన్నత ఆదర్శాలు – అధమ ఆచరణకు వ్యంగ్యరూపం" అన్న పేరుతో వ్రాసిన పరిచయం ఈ వ్యాసానికి మూలం).
పరిచయం
జీవితాన్ని యథార్థంగా ప్రతిబింబించేదే సాహిత్యం. నిజం చేదుగా ఉంటుంది. అలాంటి నిజాన్ని నిక్కచ్చిగా చెప్పి సత్యపు విశ్వరూపం ప్రదర్శింప జేయడం అన్ని సందర్భాలలో అందరి ఆమోదం పొందకపోవచ్చు. అలాంటి సందర్భాలలో నిజాన్ని వ్యంగ్యభరితం చేయడంద్వారా మరింత లోతుగా ప్రజలకు అర్థమయ్యేట్టు చెప్పవచ్చు. ముఖ్యంగా సామాజిక అవలక్షణాలైన మూఢనమ్మకాలను వ్యంగ్యభరితంగా చిత్రించడం ద్వారా మనిషి తనలో తర్కరాహిత్యాన్ని తను స్పష్టంగా గుర్తిస్తాడు. తద్వారా తననుతాను సర్దుబాటు చేసుకునే వీలుంటుంది. ప్రపంచ సాహిత్యంలో జొనాథన్ స్విఫ్ట్ రచించిన ‘గలివర్ ట్రావెల్స్’ ఇందుకు చక్కటి ఉదాహరణ. తెలుగు సాహిత్యంలోనైతే కందుకూరి వీరేశలింగం రచనలు చూపించవచ్చు.
విప్లవం పేరిట సోవియట్ రష్యాలో అనేక మార్పులు జరిగాయి. మన రాజుల పాలనను పోలివుండే జారిస్టుల పాలనను అంతమొందించి సమసమాజం ఏర్పరచడంలో దగ్గరదగ్గర నాలుగైదు తరాలు తమ సమకాలీన ప్రపంచంతో తీవ్రంగా పోరాడవలసి వచ్చింది. ఎన్నో ఆటుపోట్లు. ఎన్నో పూలూరాళ్లూ. ఎన్నో భూషణదూషణాలు. అన్నింటికీ ఎదురునిలిచి కష్టసాధ్యమైన ఆశయాన్ని సుసాధ్యం చేసుకున్నారు. అయితే నాయకత్వాన్ని నిలబెట్టుకునే క్రమంలో అణచివేతలు తప్పలేదు. హత్యలూ తప్పలేదు. ఇలా సోవియట్ రష్యాలో జరిగిన తతంగాన్ని “ఏనిమల్ ఫార్మ్” నవలలో జార్జి ఆర్వెల్ ఎంతో వ్యంగ్యభరితంగా చిత్రించారు. స్టాలిన్ ను వ్యంగ్యంగా చిత్రించినందుకో, కమ్యూనిజం భావాలమీద రాళ్లు విసిరినందుకో, అపురూప వ్యంగ్య వైభవాన్ని తన రచనలో చిత్రించినందుకో, ఇందుకే అని చెప్పలేం గానీ ప్రపంచవ్యాప్తంగా ఆదరణ పొందిన నవలగా ఈ “ఏనిమల్ ఫామ్” ఖ్యాతి పొందింది.
రచయిత
ఎరిక్ ఆర్థర్ బ్లెయిర్ అన్నాయన ఇండియాలోనే (బెంగాల్లో) పుట్టాడు. కొన్నాళ్లిక్కడే పెరిగి తర్వాత పై చదువులకోసం ఇంగ్లండ్ వెళ్లాడు. చదువు పూర్తయ్యాక ఇండియన్ ఇంపీరియల్ పోలీస్ సర్వీసులో ఉద్యోగంలో చేరి బర్మాలో ఐదేళ్లపాటు పనిచేశాడు. ఆ ఉద్యోగం విడిచిపెట్టేసి మళ్లీ ఇంగ్లండు చేరి పద్దెనిమిది నెలలున్నాడు. విసుగేసి అక్కడనుంచి పారిస్ ప్రయాణం కట్టాడు. జర్నలిజం వృత్తిలో దిగాడు. “డౌన్ అండ్ అవుట్ ఇన్ పారిస్ అండ్ లండన్” పేరుతో ఒక పుస్తకం రాసి ఎందరో ప్రచురణకర్తలకు చూపించాడు. అన్ని చోట్లా అది గోడకు కొట్టిన బంతే అయింది. అప్పట్లో ఫేబర్ అండ్ ఫేబర్ అనే ప్రచురణ సంస్థను మహాకవి టి.ఎస్. ఇలియట్ నడిపేవాడు. అక్కడనుంచి కూడా ససేమిరా అనే జవాబు రావడంతో ఒక చిన్న ప్రచురణ సంస్థతో ఒప్పందం కుదుర్చుకున్నాడు. అలా 1933లో తన మొదటి పుస్తకాన్ని ఆర్థర్ బ్లెయిర్ ఒక మారుపేరుతో ప్రచురించాడు – జార్జ్ ఆర్వెల్ గా. ఆ పుస్తకం పెద్దగా ప్రజాదరణ పొందలేదు. తరువాత స్పెయిన్ వెళ్లి అంతర్యుద్ధంలో పాల్గొని బాగా గాయాలపాలయ్యాడు. బతుకుతెరువు కోసం మళ్లీ జర్నలిజమ్ వృత్తినే చేపట్టాడు. వృత్తిలో భాగంగా రెండు ప్రపంచ యుద్ధాలనూ ప్రత్యక్షంగా పరిశీలించాడు. జార్జి ఆర్వెల్ పేరుతోనే చాలా నవలలు, వ్యాసాలు రాశాడుగానీ అతడి వ్యంగ్య వైభవంతో చిరస్థాయిగా నిలిచిపోయిన నవల “ఏనిమల్ ఫామ్” 1945 మేలో వెలువడింది. 1947లో స్కాట్ లాండ్ చేరుకుని అక్కడ స్థిరపడిన జార్జి ఆర్వెల్ 1949లో మరో ఆణిముత్యంలాంటి నవల “1984″ను వెలువరించాడు. ఆ తర్వాత కొద్ది రోజులకే చనిపోయాడు.
కథా సారాంశం
“ఏనిమల్ ఫార్మ్” నవల మన పంచతంత్రంలా జంతువుల ప్రతీకలతో నడుస్తున్న సమాజాన్ని రికార్డ్ చేసిన కథ. ఈ నవలలో మిస్టర్ జోన్స్ కు మేనర్ ఫార్మ్ పేరుతో పెద్ద వ్యవసాయ క్షేత్రం వుంటుంది. అందులో ఒక పశువుల శాలను కూడా నిర్వహిస్తుంటాడు. అక్కడ అన్ని రకల జంతువులూ వుంటాయి. వాటిచేతనే అన్ని రకాల పనులు చేయిస్తుంటాడు. వాటి శ్రమతో పంటలు పండించుకోవడమే కాకుండా అవి పెట్టే గుడ్లు, ఇచ్చే పాలు, మాంసం కూడా ఉత్పత్తిలో భాగంగా తేరగా మిస్టర్ జోన్స్ తీసుకుంటుంటాడు. ఈ శ్రమదోపిడీని ఆ జంతువులలో మేజర్ అనే పంది గుర్తిస్తుంది. తన తోటి జంతుజాలాన్ని సమావేశపరిచి ఈ దోపిడీ స్వరూపాన్ని వెల్లడించి, విప్లవం ఆవశ్యకతను వివరించి, వాటిని చైతన్యపరుస్తుంది. మనుషులంతా కలిసి జంతువుల శ్రమను ఎన్ని విధాలుగా దోపిడీ చేస్తున్నారో వివరిస్తుంది. కార్మిక జంతువర్గమంతా ఐక్యమై పోరాడాలని కోరుతుంది. వృద్ధ్యాప్యంవల్ల ఆ తరువాత కొద్ది రోజులకే మేజర్ చనిపోతుంది. ఆ వ్యవసాయ క్షేత్రం యజమాని మిస్టర్ జోన్స్ తాగుడు వ్యసనానికి బానిసై జంతువులను పూర్తిగా పట్టించుకోడు. రోజుల తరబడి పస్తులుండాల్సిన పరిస్థితి ఏర్పడుతుంది. అప్పుడు విప్లవ కార్యాచరణను స్నోబాల్ అనే పంది తన చేతుల్లోకి తీసుకుంటుంది. జంతువులన్నింటిని ఏకం చేసి తిరుగుబాటుకు మార్గం సన్నద్ధం చేస్తుంది. ఒకరోజు మిస్టర్ జోన్స్ ను, జోన్స్ పరివారాన్ని తరిమికొట్టి జంతువులన్నీ స్వతంత్రం పొందుతాయి. నెపోలియన్ అనే మరోపంది, బాక్సర్, క్లోవర్ లనే గుర్రాలు, తెల్లమేక మురీల్, బెంజామిన్ గాడిద, ఇంకా కుక్కలు, బాతులు, పావురాలు, ఎలుకలు, గొర్రెలు, ఆవులు, గేదెలు, ఒకటేమిటి… అన్నీ కష్టపడి పనిచేస్తూ మేనర్ ఫార్మ్ ను ఏనిమల్ ఫామ్ గా మార్చుకుని స్వేచ్ఛాసౌఖ్యం పొందుతూ బతకడానికి ‘ఏడు నిబంధనలు’ తయారుచేసుకుంటాయి. అవి:
ఇలాంటి పనులు చేస్తున్న స్నోబాల్ వైఖరి నెపోలియన్ కు నచ్చదు. అన్ని పనులకు కమిటీలు వేసుకుని ముందుకు సాగాలనుకోవడం, ప్రతీ విషయాన్ని బహిరంగ చర్చకు పెట్టడం, పందులతో సహా జంతువులన్నీ చదువుకోవాలనుకోవడం, శ్ర మ విభజన చేసుకోవడమే కాకుండా ఉత్పత్తిని సమాన వాటాలుగా పంపిణీ చేయమనడం, కొంత మిగులు ఉత్పత్తిని నిల్వ చేయాలనుకోవడం వంటి పద్ధతులేవీ క్రమక్రమంగా నెపోలియన్ కు నచ్చడం లేదు. ఇంతలో స్నోబాల్ ఒక కీలకమైన ప్రకటన చేస్తుంది. విండ్ మిల్లు ఏర్పాటుచేయడం ద్వారా జంతువులు పడే భౌతిక శ్రమ స్థానంలో యాంత్రికతను ప్రవేశపెట్టి మరింత ఉత్పత్తిని రాబట్టడమే కాకుండా, పని గంటలు కూడా పొదుపు చెయ్యవచ్చనే ఆలోచన అందరికీ పంచుతుంది. ఇక లాభం లేదనుకునిఒక క్రమ పద్ధతి ప్రకారం స్నోబాల్ ను ఏనిమల్ ఫామ్ నుంచి తన్నితరిమేస్తుంది. అక్కడనుంచి కథ మరో మలుపు తిరుగుతుంది.
తన వర్గమైన పందులన్నింటికి ప్రత్యేక సదుపాయాలు కల్పిస్తుంది. తన శరణుజొచ్చిన వారికి ప్రత్యేక పదవులు లభిస్తాయి. ఎదిరించిన వారికి మరణ శాసనం ఖాయంచేస్తుంది. ఏడు నిబంధనలు మారి మారి క్రమంగా మాయమై ఒకే నిబంధన మిగులుతుంది. ఆ నిబంధన వాక్యం ప్రపంచవ్యాప్తంగా ప్రసిద్ధి చెందింది: “అన్ని జంతువులూ సమానమే. కాని కొన్ని జంతువులు మాత్రం కొంచెం ఎక్కువ సమానం”. ఆ దశకల్లా మిష్టర్ జోన్స్ హయాంకంటే హీనమైన గడ్డురోజులు జంతువులు అనుభవిస్తుంటాయి. కొన్ని జంతువులు నెపోలియన్ కుట్రను పసిగడతాయి. అక్కడితో ఈ నవలిక ఆగిపోతుంది. ఇదీ బయటకు కనిపించే నవల. ఉపరితల నిర్మితి (సర్ఫేస్ టెక్చర్) లో పంచతంత్రం కథలా జంతువుల కథ కనిపిస్తుంది కాని, ప్రపంచ చరిత్రతో పరిచయమున్న వారి మనసుల్లోకి మరేవేవో కథలు జ్ఞప్తికి వస్తుంటాయి.
సంకేత సందేశాలు
సోవియట్ రష్యా చరిత్రలో పరిచయమున్నవారికి మేజర్ పంది లెనిన్ ను, స్నోబాల్ ట్రాట్ స్కీని, నెపోలియన్ స్టాలిన్ ను గుర్తు తెప్పిస్తారు. జార్ చక్రవర్తుల కులీన మనస్తత్వాల ఇరుకుగదుల్లో బందీలైపోయి అష్టకష్టాలు పడుతున్న రష్యా ప్రజానీకం – మిష్టర్ జోన్స్ ఏలుబడిలో బాధలు అనుభవిస్తున్న జంతువులుగా గుర్తిస్తాం. అయితే నవల జాగ్రత్తగా చదివిన పాఠకులు మాత్రం రచయిత కమ్యూనిస్టుల విప్లవ పోరాటాన్ని హేళన చేస్తున్నాడని ఎట్టి పరిస్థితుల్లోనూ పొరపాటు పడరు. కేవలం విప్లవాదర్శాల కార్యాచరణను ఎద్దేవా చేయడం గమనిస్తారు. సాహిత్య ఆశయం, ముఖ్యంగా వ్యంగ్యపు ప్రయోజనం అదే కదా! నాయకత్వం ఏది చెబితే అది నమ్మి సామాన్య కార్యకర్తలైన జంతువులన్నీ నెపోలియన్ తమను ఎలా క్రమక్రమంగా బానిస దాస్య శృంఖలాలలో బంధిస్తున్నదీ తెలుసుకోలేక పోవడం నిజ జీవితంలో (ముఖ్యంగా కమ్యూనిస్టు పార్టీల కేడర్ లో)మనం చూస్తున్నదే.
కథంతా ఒకే ఫామ్ హౌస్ లో నడపడం కూడా జీవితం అనే సూక్ష్మ ప్రపంచాన్ని సింబలైజ్ చేయడానికి, జంతువులకూ మిష్టర్ జోన్స్ కూ మధ్య; స్నోబాల్ కూ నెపోలియన్ కూ మధ్య; పందులకూ మిగతా జంతువులకూ మధ్య; ఆ జంతు క్షేత్రానికీ ఇరుగుపొరుగు వారికీ నడుమ ఒక సంఘర్షణ కొనసాగుతుంటుంది. కాని అదంతా దోపిడీదారుడికీ దోపిడీకి గురయ్యేవాడికీ మధ్య జరిగే సంఘర్షణ. ఇంకా చెప్పాలంటే సోషలిస్టు ఉత్తమ ఆదర్శాలకూ అధమ ఆచరణకూ నడుమ జరుగుతున్న సంఘర్షణ. వ్యంగ్య రచన అసలు ఉద్దేశం ఎవరో వ్యక్తినో, ఏదో సిద్ధాంతాన్నో ఎగతాళి చేయడం కాదు. కేవలం పరిస్థితులు మెరుగుపరచాలన్న తాపత్రయమే. అందుకు మంచి ఉదాహరణ ఈ నవలికే.
బయటి లింకులు
వర్గం:ఆంగ్ల పుస్తకాలు వర్గం:1945 పుస్తకాలు
పీలే
పీలే (1940 అక్టోబరు 23 - 2022 డిసెంబరు 29) బ్రెజిల్ ఫుట్‌బాల్ ఆటగాడు. ఆయన పూర్తి పేరు ఎడ్సన్ అరంటెస్ డొ నాసిమియాంటో. నాలుగు ప్రపంచకప్‌లలో దేశానికి ప్రాతినిధ్యం వహించిన ఆయన 1958, 1962, 1970లలో ప్రపంచకప్‌లు అందుకున్నాడు. ఫుట్‌బాల్ చరిత్రలోనే అత్యుత్తమ ఆటగాడిగా చరిత్ర సృష్టించాడు.
బాల్యం
1940 అక్టోబర్‌ 24న పీలే ట్రెస్‌ కొరాకోస్‌, బ్రెజిల్‌ లో జన్మించాడు. అతడి అసలు పేరు ఎడ్సన్‌ అరాంట్స్‌ డో నాసిమియాంటో.
కెరీర్
పీలే 16 ఏళ్ల ప్రాయంలోనే బ్రెజిల్‌ తరఫున అంతర్జాతీయ అరంగేట్రం చేశాడు. 1958, 1962, 1970 ప్రపంచకప్‌లలో బ్రెజిల్‌ విజయం సాధించడంలో పీలే కీలక పాత్ర పోషించాడు. ఇలా సాకర్‌ చరిత్రలో మూడు ప్రపంచకప్‌లు అందుకున్న ఏకైక వ్యక్తిగా ఆయన నిలిచాడు. అంతేకాకుండా అత్యుత్తమ ఫుట్‌బాల్‌ ఫార్వర్డ్ క్రీడాకారుడిగా గుర్తింపుతెచ్చుకున్నాడు.
92 మ్యాచ్‌ల్లో 77 గోల్స్‌ చేసి జట్టు తరఫున అత్యధిక గోల్స్‌ చేసిన వ్యక్తిగా నిలిచాడు. 1956 నుంచి 1974 వరకు బ్రెజిలియన్‌ క్లబ్‌ శాంటోస్‌ తరఫున బరిలోకి దిగిన పీలే 659 మ్యాచ్‌ల్లో 643 గోల్స్‌ చేశాడు. 1961, 1962, 1963, 1964, 1965, 1968లో ఆరుసార్లు తన క్లబ్‌కు బ్రెజిల్‌ లీగ్‌ టైటిల్‌ను అందించాడు. అర్జెంటీనా దిగ్గజం డిగో మారడోనా తో కలిపి ‘ప్లేయర్‌ ఆఫ్‌ ది సెంచరీ’ అవార్డును పీలే అందుకున్నాడు. ఫీఫా వరల్డ్ కప్ 1958వ సంవత్సరంలో బెస్ట్ యంగ్ ప్లేయర్ అవార్డును గెలుచుకున్నాడు. 1969లో 1,000వ పీలే గోల్ జ్ఞాపకార్థం బ్రెజిల్ పోస్టల్ స్టాంప్ విడుదలచేసింది.
మరణం
కొంతకాలంగా క్యాన్సర్‌ తో పోరాడుతున్న82 ఏళ్ల పీలే సావోపాలోలోని ఆల్బర్ట్‌ ఐన్‌స్టీన్‌ ఆసుపత్రిలో చికిత్స పొందుతూ 2022 డిసెంబరు 29న తుదిశ్వాస విడిచాడు.
మూలాలు
వర్గం:1940 జననాలు వర్గం:2022 మరణాలు వర్గం:ఫుట్‌బాల్ క్రీడాకారులు
వ్యవసాయశాస్త్రం
వ్యవసాయశాస్త్రం ఉత్పత్తి శాస్త్ర, సాంకేతిక పరిజ్ఞానం, ఆహార, ఇంధన, ఫైబర్ కొరకు మొక్కలను ఉపయోగించుట, పునరుద్ధరణ. వ్యవసాయశాస్త్రం మొక్క జన్యుశాస్త్రం, మొక్కల శరీర ధర్మ శాస్త్రం, వాతావరణ శాస్త్రం, నేల శాస్త్రం యొక్క పరిధిలో పని చేస్తుంది. వ్యవసాయ శాస్త్రం, జీవశాస్త్రం, రసాయనశాస్త్రం, ఆర్థిక, జీవావరణ, భూగోళ శాస్త్రం, జన్యుశాస్త్రం వంటి శాస్త్రాల కలయిక అంటారు. వ్యవసాయవేత్తలు నేడు ఆహార ఉత్పత్తి, ఆరోగ్యకరమైన ఆహారం సృష్టించడం, వ్యవసాయ నిర్వహణ పర్యావరణ ప్రభావం, మొక్కలు నుండి శక్తి సృష్టించడం వంటి వాటితో సహా అనేక విషయాలలో పాలుపంచుకుంటున్నారు. వ్యవసాయ వేత్తలు తరచుగా పంట మార్పిడి, ఇరిగేషన్ అండ్ డ్రైనేజ్, మొక్కల ఉత్పత్తి, మొక్కల శరీర ధర్మ శాస్త్రం, నేల వర్గీకరణ, భూసారం, కలుపు నియంత్రణ, కీటకాలు, తెగుల నివారణ వంటి వాటిలో తెలియపర్చటానికి ప్రత్యేకతను కనబరుస్తారు.
వ్యవసాయశాస్త్ర పాఠశాలలు
వ్యవసాయశాస్త్ర కార్యక్రమాలను కళాశాలలు, విశ్వవిద్యాలయాలు, ప్రత్యేక వ్యవసాయ పాఠశాలలు అందిస్తున్నాయి. వ్యవసాయశాస్త్రం కార్యక్రమాలు తరచూ వ్యవసాయం, జీవశాస్త్రం, రసాయనశాస్త్రం, భౌతిక శాస్త్రం విభాగాల పరిధితో సహా మొత్తం తరగతులతో ముడిపడి ఉన్నాయి. వారికి సాధారణంగా నాలుగు నుండి పన్నెండు సంవత్సరాలు పట్టవచ్చు. అనేక కంపెనీలు వ్యవసాయ శాస్త్రవేత్త శిక్షకులకు శిక్షణ చెల్లింపులను గ్రాడ్యుయేట్ తరువాత తమ కోసం పనిచేయడానికి అంగీకారంగా కళాశాలకు చెల్లిస్తున్నాయి.
బయటి లింకులు
వర్గం:వ్యవసాయ శాస్త్రము వర్గం:శాస్త్రాలు
గిర్ కేసర్ మామిడి
కుడి|thumb|గిర్ కేసర్ మామిడి రకం. గిర్ కేసర్ మమిడి, భారతదేశంలోని గిర్నర్ పర్వత ప్రాంతాల్లో పండే మామిడి రకం. దీనిని గిర్ కేసర్ అని కూడా అంటారు. మంచి నారింజ పండు రంగులో ఉండే ఈ మామిడి గుజ్జు వల్ల ఈ రకం చాలా ప్రసిద్ధి చెందింది. ఈ రకం మామిడి పండుకు 2011లో భౌగోళిక గుర్తింపు లభించింది.
చరిత్ర
1931లో వంథలీలో జునాగఢ్ వాజిర్ సేల్ భాయ్ అనే ఆయన మొట్టమొదటిసారిగా ఈ రకపు మామిడి పండ్లను పండించారు. గిర్నర్ పర్వత ప్రాంతంలోని జునాగఢ్ లాల్ దూరీ ఫార్మ్ దగ్గర ఈ మొక్కలను మొదటగా నాటారు. 1934లో జునాగఢ్ నవాబు మహమద్ మహబత్ ఖాన్ 3 బంగారు నారింజ రంగులో ఉన్న ఈ పండు గుజ్జును చూసి, ఇది "కేసర్(కుంకుమపువ్వు)" వంటి రంగు కలిగినది అని అనడంతో ఈ రకానికి కేసర్ అనే పేరు వచ్చింది. గిర్ ప్రాంతంలో పండటం, కేసర్ అని నవాబు కితాబివ్వడంతో దీని పేరు గిర్ కేసర్ గా స్థిరపడిపోయింది.
పంట
కుడి|thumb|గిర్ అభయారణ్యం దగ్గర్లోని ఓ మామిడి తోట. ఈ గిర్ కేసర్ మామిడి రకం గుజరాత్లోని సౌరాష్ట్రా ప్రాంతంలో జునాగఢ్,  అమ్రేలీ జిల్లాల్లో దాదాపు 20,000 హెక్టార్ల విస్తీర్ణంలోని తోటల్లో  పండుతోంది. ఏడాదికి దాదాపు రెండు లక్షల టన్నుల మామిడి ఇక్కడ పండుతోంది. గిర్ అభయారణ్య ప్రాంతంలో పండే మామిడి పళ్ళను  మాత్రమే గిర్ కేసర్ మామిడి అంటారు.
వర్షాకాలం తరువాత అక్టోబరు నుంచీ ఈ రకం మామిడి పంట మొదలవుతుంది. ఏప్రిల్ నుంచీ ఈ పళ్ళు మార్కెట్లో దొరుకుతుంటాయి. మామిడి రకాల్లో అత్యంత ఖరీదైన రకాల్లో గిర్ కేసర్ ఒకటి.
మూలాలు
వర్గం:భౌగోళిక గుర్తింపులు వర్గం:పండ్లు
సరాసరి
- వ్యవహారిక భాషలో "సరాసరి" అనునది రాశుల మొత్తము ను రాశుల సంఖ్యచేభాగించగా వచ్చు భాగఫలము. మరో విధంగా చెప్పాలంటె యిది "అంక మధ్యమం" అవుతుంది. అయితే "సరాసరి" ని మరో విధంగా "మధ్యగతము", "బహుళకము" లేదా యితర మధ్యస్థ లేదా సగటు విలువగా తీసుకోవచ్చు. సాంఖ్యక శాస్త్రం లో యీ పదాలన్నింటినీ "కేంద్రీయ ప్రవృత్తి మానాలు" అని పిలుస్తారు. గణిత శాస్త్రము లో "సరాసరి" యొక్క భావన వివిధ రకాలుగా విస్తరించబడినది. కాని అనేక సందర్భాలలో దీనిని "అంక మధ్యమం" గా తీసుకుంటారు.
పైథాగొరియన్ అర్థం
పైథోగొరియన్ అర్థం ప్రకారం సాధారణంగా సరాసరి అనునది - అంకమధ్యమం, గుణ మధ్యమం, హరాత్మక మధ్యమం.
అంక మధ్యమం
ఒక దత్తాంశములో n సంఖ్యలు ఉన్నప్పుడు ప్రతి సంఖ్యను ai,(i = 1, …, n, అయితే), అంకమధ్యమం అనగా aiల మొత్తం ను n చే భాగించగా వచ్చు భాగఫలము. లేదా
The arithmetic mean, often simply called the mean, of two numbers, such as 2 and 8, is obtained by finding a value A such that 2 + 8 = A + A. One may find that A = (2 + 8)/2 = 5. Switching the order of 2 and 8 to read 8 and 2 does not change the resulting value obtained for A. The mean 5 is not less than the minimum 2 nor greater than the maximum 8. If we increase the number of terms in the list for which we want an average, we get, for example, that the arithmetic mean of 2, 8, and 11 is found by solving for the value of A in the equation 2 + 8 + 11 = A + A + A. One finds that A = (2 + 8 + 11)/3 = 7.
గుణ మధ్యమం
The geometric mean of n non-negative numbers is obtained by multiplying them all together and then taking the nth root. In algebraic terms, the geometric mean of a1, a2, …, an is defined as
Geometric mean can be thought of as the antilog of the arithmetic mean of the logs of the numbers.
Example: Geometric mean of 2 and 8 is